 Cirro oo xalay saxaafadda la hadlay wuxuu yidhi Waxa dhacday doorashadan musuqmaasuq isdabamarin iyo ku shubasho aan xad lahayn, waxa ku gadaamnaa doorashadii qabsoontay sidii aan faahfaahiyay, waxa taageerayaasha xisbiga Waddani lagula kacay tacadiyadii aanu soo bandhignay, waxa wali xabsiyada ku jira dadkii doorashada loo xidhay, waxa dhakhtarka jiifa dhaawacii ay xabaduhu ku dhaawaceen magaalooyinka Burco iyo Hargyesa, waxaynu ku waynay nafo badan iyagana Alle hawnaxariisto, waxaan aad uga xumahay ku tumashada sharciga ee aan xadka lahayn adeegsiga hantida umada ee aan loo aabo yeelin, cabudhinta lagu hayo shacabka iyada oo loo adeegsanaayo xooga ciidamada ee kala duwan ee loogu talo galay inay dadka cadawga ka difaacaan sugaana amniga shacabiga reer Somaliland. 